**Utvikling av barneavdelingen i Finnmark**

 **Bakgrunn, mandat direktør/klinikksjef:**

Finnmarkssykehuset HF har en ambisiøs plan for utvikling av foretaket og det fremtidige tilbudet til innbyggerne i Finnmark. For at foretaket skal være i stand til å bære de økte kostnadene dette medfører kreves det langsiktig og systematisk omstilling av foretaket.

Foretaket har høsten 2014 jobbet for å utarbeide en strategi for å bli økonomisk bærekraftig. Det ble i styresak 97/2014 foreslått at Barneavdelingen ved Finnmarkssykehuset ikke skulle redusere dagens tilbud men få sjansen til å utvikle seg videre i takt med barnebefolkningens behov for spesialist helsetjenester, med optimal utnyttelse av dagens ressurser og ved samarbeid med andre avdelinger/enheter.

Styrevedtak 97/2014 punkt 10:

”Styret vedtar at Administrerende direktør skal utrede den faglige og fremtidige organiseringen av barneavdelingen i Hammerfest. Utredningen skal belyse om dagens modell vil løse fremtidens behov. Utredningen skal presenteres på styremøte i mai 2015. ”

Undertegnede leder en arbeidsgruppe som fikk sitt mandat 0602 og er i gang med utredningsarbeidet.

**I denne forbindelse ønskes innspill fra primærhelsetjenesten og fastlegene i Finnmark. Gjerne innspill på hva som fungerer bra i dag, hva som kan bli bedre. Er det tilbud dere savner hos oss? Er det tilstander hos barn dere møter ute i kommunen som det er vanskelig å finne tilfredsstillende tilbud til?**

Tenk gjerne litt bredt med hensyn til alle sykehusets hovedoppgaver: **Behandle pasienter, utdanning av helsepersonell, forskning og opplæring av pasienter og pårørende.**

Takknemlig for innspill på møtet. Dere kan også sende e- mail både i forkant og etterkant av møtet .

For prosjektgruppa:

Ane Kokkvoll overlege

Kvinne/barn avdelingen

Finnmarkssykehuset

Ane.kokkvoll@finnmarkssykehuset.no